|  |  |
| --- | --- |
|  |  |
| **Toetatava tegevuse „Kohalike omavalitsuste toetamine lõimumise, sealhulgas kohanemise teenuste pakkumisel“ tegevuskava perioodil 01.01.2023 – 31.12.2023** |  |

1. **Elluviija tegevused**
   1. **3.5.1.1[[1]](#footnote-1) Kohalike omavalitsuste tegevusplaanide koostamine ja sisutegevuste toetamine**

Eesti Linnade ja Valdade Liit (edaspidi ELVL), kelle liikmed on kõik Eesti kohaliku omavalitsuse üksused, meetme elluviijana peab oluliseks kohalike omavalitsuste (edaspidi KOV) lõimumise, sh kohanemise valdkonna arengu koordineerimist ning üle-eestilist KOV kaasatust. ELVL ei tegele otseselt sihtrühmaga, kuid teeb seda oma liikmete kaudu.

2023. a 11. aprillil sõlmis ELVL partnerluslepingud kolme KOV-iga (Tartu linn, Rakvere linn ja Tallinna linn). Partnerluslepingute alusel võtavad KOV-id tööle koordinaatorid ja toetatakse kolme tegevussuunda: lõimumist, sh kohanemist toetavate teenuste arendamine, sihtrühmade toetamine ja võrgustiku arendamine (tegevuskava p 2 Partnerite tegevused). KOV koordinaatorid tegelevad rände- ja lõimumis-, sh kohanemisalase info ja tervikpildi koondamisega oma regioonis, kohaliku tasandi tugivõrgustiku eestvedamise ja koostöö koordineerimisega, uussisserändajatele avalike teenuste osutamise võimekuse arendamisega, nende informeerimise, nõustamise ja tagasiside kogumisega ning sihtrühmade kaasamisega. Tartu linna koordinaator tegeleb ka uussisserändajate rahvastikutoimingute alaste tegevustega. Tartu linn alustas toetatavaid abikõlblikke tegevusi 1. jaanuarist 2023 ning valdkonna koordinaator võeti teenistusse 1. jaanuarist 2023. Rakvere linn alustas toetatavaid abikõlblikke tegevusi 1. veebruarist 2023 ja valdkonna koordinaator võeti tööle 20. veebruarist 2023. Tallinna linn alustas toetatavaid abikõlblikke tegevusi 1. märtsist ning kavandab valdkonna koordinaatori teenistusse võtmist 1. juulist 2023. Täiendavalt toimuvad läbirääkimised Pärnu linnaga ning ettevalmistused partnerlussuhete laiendamiseks. 2023. aastal sõlmitakse partnerluslepingud kolmeks aastaks. Iga aasta oktoobris täpsustatakse partneritega järgneva aasta tegevuskava ja eelarve ning 2025. aastal partnerluslepinguga jätkamine.

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 1. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.1.1 KOV-ide tegevusplaanide koostamine ja sisutegevuste toetamine** | 01.01.2023-31.10.2029 | 01.01.2023-31.12.2023 | ELVL, partner |
| 1. Partnerluslepingute sõlmimine Tartu linna, Rakvere linna ja Tallinna linnaga | 01.01.2023-31.10.2029 | 11.04.2023-31.12.2023 | ELVL, partner |

**Tabel 2. Tegevustega seotud näitajad**

|  |  |  |  |  |
| --- | --- | --- | --- | --- |
| **Indikaator** | **Indikaatori mõõtühik** | **Sihttase tegevuskava aastal** | **Sihttase (2029)** | **Selgitus** |
| KOV koordinaatorite arv | Arv | 3 | 7 | Tartu linna, Rakvere linna ja Tallinna linnaga on partnerlusleping sõlmitud ja igas neist on tööle võetud täiskohaga töötav koordinaator, kes koordineerib KOV-is lõimumist, sh kohanemist toetavate tegevuste pakkumist |

* 1. **3.5.1.2 Lõimumis-, sealhulgas kohanemisteekondade väljatöötamine ja rakendamine KOV-ides**

Lõimumis-, sh kohanemisteekondade väljatöötamine algab 2024. aastal.

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 3. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.1.2 KOV-ide lõimumis-, sh kohanemisteekondade väljatöötamine ja rakendamine** | 01.01.2024-31.10.2029 | Ei kohaldu | ELVL, partnerid |

**Tabel 4. Tegevustega seotud näitajad**

|  |  |  |  |  |
| --- | --- | --- | --- | --- |
| **Indikaator** | **Indikaatori mõõtühik** | **Sihttase tegevuskava aastal** | **Sihttase (2029)** | **Selgitus** |
| KOV-ide arv, kus on rakendatud lõimumis- ja kohanemisteekondade mudelit | Arv | 0 | 7 | Tegevused algavad 2024 |

* 1. **3.5.1.3 Tõhusa rände-, lõimumis-, sealhulgas kohanemisvaldkonna kommunikatsiooni tagamine KOV-ide seas**

2023. aastal korraldatakse temaatilised maakondlikud infopäevad erinevates regioonides, kaasates vajadusel eksperte. Maakondlikud infopäevad on tõhus meede omavaheliseks info- ja kogemuse vahetuseks erinevate KOV-ide ametnikele ja töötajatele. Taoliste infopäevade läbiviimine on oluline osa väärtuste kujundamisest ja sihtrühmade paremast mõistmisest.

2023. aastal korraldab elluviija, kaasates vajadusel eksperte, valdkondlike juhendmaterjalide väljatöötamist (sh kujundus ja trükk) ning levitamist KOV ametnikele ja töötajatele. Elluviija kasutab kavandatud tegevuste elluviimisel vajadusel tõlketeenust.

Lõimumist, sh kohanemist toetava valdkonna kontaktvõrgustiku olemasolu KOV-ides aitab kaasa kiirele ja efektiivsele infovahetusele. 2023. aastal toimub kohaliku tugivõrgustiku arendamine ja võrgustiku kohtumiste korraldamine nii veebipõhiselt kui kohapeal. Võrgustikukohtumiste eesmärk on jagada parimaid praktikaid ja käia tutvumas olukorraga KOV-ides kohapeal. Võrgustiku kohtumised toimuvad üle Eesti.

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 5. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.1.3 Tõhusa rände-, lõimumis-, sealhulgas kohanemisvaldkonna kommunikatsiooni tagamine** | 01.01.2023-31.10.2029 | 01.01.2023-31.12.2023 | ELVL |
| 1. Temaatiliste maakondlike infopäevade korraldamine | 01.03.2023-31.10.2029 | 01.03.2023-31.12.2023 | ELVL |
| 2. Juhendmaterjalide koostamine, trükk ja levitamine | 01.03.2023-31.10.2029 | 01.03.2023-31.12.2023 | ELVL |
| 3. Koordinaatorite võrgustiku arendamine ja võrgustikukohtumiste korraldamine | 01.01.2023-31.10.2029 | 01.01.2023-31.12.2023 | ELVL |

**Tabel 6. Tegevustega seotud näitajad**

|  |  |  |  |  |
| --- | --- | --- | --- | --- |
| **Indikaator** | **Indikaatori mõõtühik** | **Sihttase tegevus-kava aastal** | **Sihttase**  **(2029)** | **Selgitus** |
| Korraldatud infopäevade arv | Arv | 1 | 12 | Korraldatakse temaatiline infopäev KOV-ide töötajatele |

* 1. **3.5.1.4 KOV ametnike ja töötajate sihtrühmaga töötamise võimekuse tõstmine**

Enamiku lõimumise, sh kohanemisega seotud väljakutsete lahendamine toimub kohalikul tasandil. Kohalikul tasandil peab olema võimalus ja suutlikkus pakkuda igapäevaselt lõimumise, sh kohanemisega seotud selget ning aktuaalset informatsiooni ja kaasaegseid teenuseid. Kui varasemalt KOV ametnikud ja töötajad ei puutunud nii palju kokku lõimumise, sh kohanemise teemadega, siis sõda Ukrainas tõi kaasa sõjapõgenike laine ning tänaseks on peaaegu kõik KOV-id kokku puutunud vajadusega lõimumise, sh kohanemise teemaga tegeleda. Kuna enamikus KOV-ides puuduvad lõimumise, sh kohanemise valdkonna spetsialistid, siis on oluline välja selgitada valdkonnaga tegelevate KOV ametnike ja töötajate koolitusvajadus. KOV-ides tegelevad lõimumise, sh kohanemise teemadega tihti haridus-, sotsiaal- ja/või kultuuritöötajad. Vajalik on eksperte kaasates teha analüüs, et selgitada välja koolitusvajadused, arendada KOV ametnike ja töötajate sihtrühmadega tegelemiseks vajalikke teadmisi ja oskusi ning planeerida koolitusi. 2023. aastal tellib elluviija vastava koolitusvajaduse analüüsi.

KOV ametnike ja töötajate koolituste eesmärk on tõsta ametnike ja töötajate valmisolekut erinevate sihtrühmadega töötada, sh tõsta teadlikkust võrdsest kohtlemisest ja ligipääsetavusest ning olemasolevatest teenustest, kuhu kliendid suunata. 2023. aasta esimesel poolaastal toimub KOV ametnike ja töötajate koolitusvajaduse väljaselgitamine, koolituste fookuse seadmine. Teisel poolaastal toimub vähemalt üks koolitus, mille teemad selgitatakse elluviija poolt välja esimesel poolaastal. Lisaks korraldatakse 2023. aasta teises pooles lõimumise, sh kohanemise teemal õppereis KOV ametnikele ja töötajatele, elluviija ja koostööpartnerite esindajatele (sihtkoht on täpsustamisel).

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 7. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.1.4 KOV ametnike ja töötajate sihtrühmaga töötamise võimekuse tõstmine** | 01.02.2023-31.10.2029 | 01.02.2023-31.12.2023 | ELVL |
| 1. Koolitusvajaduse väljaselgitamine ja analüüsimine | 01.02.2023-31.10.2029 | 01.02.2023-31.12.2023 | ELVL |
| 2. KOV ametnikele ja töötajatele koolitus(t)e korraldamine | 01.03.2023-31.10.2029 | 01.03.2023-31.12.2023 | ELVL |
| 3. Lõimumis-, sh kohanemisvaldkonna õppereisi korraldamine | 01.03.2023-31.10.2029 | 01.03.2023-31.12.2023 | ELVL |

**Tabel 8. Tegevustega seotud näitajad**

|  |  |  |  |  |
| --- | --- | --- | --- | --- |
| **Indikaator** | **Indikaatori mõõtühik** | **Sihttase tegevus-kava aastal** | **Sihttase**  **(2029)** | **Selgitus** |
| Korraldatud üle-eestiliste koolituste arv | Arv | 1 | 12 | Ametnikele ja töötajatele korraldatakse koolitus teisel poolaastal |
| Koolitustel, kogemuskohtumistel, õppevisiitidel osalenud KOV-ide arv | Osaluskord | 15 | 45 | Planeeritud 1 koolitus, 1 õppevisiit ja võrgustikukohtumised. |

1. **Partnerite tegevused**
   1. **3.5.2.1** **Kohaliku tasandi sisutegevuste korraldamine Tartu linnas**

2019. aastal asutasid Tartu Linnavalitsus, Tartu Ülikool ja Eesti Maaülikool MTÜ Tartu Välismaalaste teenuskeskuse, mille eesmärk on tagada uussisserändajate sujuvam sisseelamine ja kohanemine Eesti ühiskonda. Selleks planeeritakse 2023. aastal järgmisi tegevusi:

* arendatakse teenuskeskuse kaudu uussisserändajatele kohanemist toetavaid avalikke teenuseid (nt isikukoodide taotlemine, elukoha registreerimine, bussikaartide isikustamine) ja nõustamisteenust. Valdkondlik vajalik info koondatakse ühtsesse füüsilisse ja virtuaalsesse ruumi. Teenuskeskuses pakutakse uussisserändajate nõustamist avalike teenustega seonduvates ja elukondlikes küsimustes; kogutakse statistikat pöördumiste hulga ja teemavaldkondade osas, et sellest lähtuvalt teha ettepanekuid kohaliku tasandi ja riiklike teenuste või info kättesaadavuse parendamiseks.
* Panustatakse nii teenuskeskuse kui Tartu linna veebilehtede täiendamisse inglise ja vene keeles, jagatakse piirkonnas toimuva kohta infot teenuskeskuse Facebooki lehel, aidatakse kaasa piirkonda puudutava uudisvoo selekteerimisele tõlkimisvajadusi silmas pidades ning panustatakse ka hilisemasse info jagamisse.
* Teenuskeskuses luuakse erinevaid suhtlusklubisid, kaasates sihtrühmi. Sotsiaalse suhtluse võimalused luuakse eesti ja inglise (või vene) keeles. Eesti keele baasil toimuv suhtlusklubi on sobilik mõningase eesti keele oskusega osalejatele ning keskendub eesti keele praktiseerimisele turvalises keeleõpet toetavas keskkonnas. Eesmärk on toetada keele kasutamist ja säilimist ajani, mil uussisserändajal tekivad tihedamad suhted ja seeläbi ka eesti keele kasutamise võimalus kohalikega. Inglise või vene keeles toimuv sotsiaalse suhtluse klubi ei eelda eesti keele oskust ning keskendub omavahelisele suhtlusele, kogemuste ja emotsioonide jagamisele. Suhtlusklubides antakse muu hulgas ülevaade ühiskonnas ja piirkonnas toimuvast ning tutvustatakse Eesti kultuuri.
* Luuakse kohaliku kogukonna klubi inglise keele baasil. Keskendutakse Tartu piirkonna temaatikatele, aruteludele ja huvi korral leitakse või näidatakse võimalusi ettepanekute tegemiseks ning kogukondlikes tegevustes osalemiseks.
* Arendatakse kohalikul tasandil sihtrühmaga kokku puutuvate spetsialistide võrgustikku üksteise toetamiseks ja parimate praktikate jagamiseks ning probleemide analüüsimiseks.

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 9. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.2.1** **Kohaliku tasandi sisutegevuste korraldamine Tartu linnas** | 01.01.2023-31.10.2029 | 01.01.2023-31.12.2023 | Partner |
| 1. Teenuste arendamine | 01.01.2023-31.10.2029 | 01.01.2023-31.12.2023 | Tartu linnavalitsus (edaspidi LV) |
| 1.1. Nõustamisteenuse ja infohaldamise arendamine ja elluviimine. Teenuskeskuse arendamine *one-stop-shop* põhimõttel ja sihtrühmaga seonduva nõustamisteenuse arendamine ning eelnevast tuleneva statistika kogumine | 01.01.2023-31.10.2029 | 01.01.2023-31.12.2023 | Tartu LV |
| 1.2. Tegevuste korraldamine info kättesaadavuse ja nõustamise nähtavuse tõstmiseks. Igapäevaelu ja toiminguid puudutava info täiendamine teenuskeskuse kodulehel inglise ja vene keeles ning jooksva uudisvoo haldamine teenuskeskuse Facebooki lehel. KOV ja ka teiste partnerite veebilehtede arendamisele kaasa aitamine sihtrühma vajadustest lähtuvalt | 01.01.2023-31.10.2029 | 01.01.2023-31.12.2023 | Tartu LV |
| 1.3. Sihtrühmale KOV registriteenuste pakkumise teenuse arendamine. Isikukoodide moodustamine ja elukoha registreerimine, bussikaartide isikustamine | 01.01.2023-31.10.2029 | 01.01.2023-31.12.2023 | Tartu LV |
| 2. Sihtrühmade kaasamine | 01.01.2023-31.10.2029 | 01.01.2023-31.12.2023 | Tartu LV |
| 2.1. Sotsiaalse suhtluse klubitegevuse korraldamine. Sotsiaalse suhtluse võimaluse loomine eesti ja inglise (või vene) keeles. Eesti keele baasil toimuv suhtlus on sobilik mõningase eesti keele oskusega osalejatele ning keskendub eesti keele praktiseerimisele turvalises keeleõpet toetavas keskkonnas. Inglise või vene keeles toimuv sotsiaalse suhtluse klubi ei eelda eesti keele oskust ning keskendub omavahelisele suhtlusele, kogemuste ja emotsioonide jagamisele. Tegevus toimub I, II ja IV kvartalis, olles III kvartalis pausil | 01.01.2023-31.10.2029 | 01.01.2023-31.12.2023 | Tartu LV |
| 2.2. Kohaliku kogukonna klubitegevuse korraldamine. Kohaliku kogukonna teemadel inglise keelse suhtlemise võimaluse loomine. Keskendutakse Tartu piirkonna temaatikatele, aruteludele ja soovi korral ka ettepanekute tegemisele ning kogukondlikes tegevustes osalemisele. Tegevus toimub I, II ja IV kvartalis, olles III kvartalis pausil | 01.01.2023-31.10.2029 | 01.01.2023-31.12.2023 | Tartu LV |
| 3. Võrgustiku arendamine | 01.01.2023-31.10.2029 | 01.01.2023-31.12.2023 | Tartu LV |
| 3.1. Sihtrühmaga kokku puutuvate spetsialistide võrgustiku arendamine teineteise toetamiseks ja parimate praktikate jagamiseks, probleemide analüüsimiseks. Tegevus toimub I, II ja IV kvartalis, olles III kvartalis pausil | 01.01.2023-31.10.2029 | 01.01.2023-31.12.2023 | Tartu LV |

* 1. **3.5.2.2 Kohaliku tasandi sisutegevuste korraldamine Tallinna linnas**

Tallinna linnas planeeritakse 2023. aastal järgmisi tegevusi:

* viiakse läbi integratsioonialane küsitlus, et kaardistada uussisserändajate ja tagasipöördujate vajadusi (sh osutatavate teenuste osas);
* arendatakse koostööd piirkonna lähiriikidega;
* ajakohastatakse Tallinna rahvusvähemuste organisatsioonide andmed ning luuakse nende organisatsioonidega kontakte;
* luuakse erinevate rahvusgruppide koostöövõrgustik ning nn ühtne Lõimumiskoda;
* luuakse ametkondade (nii linna- kui ka riigiasutuste) ühtne ning korrapäraselt kohtuv võrgustik kvaliteetse info paremaks jagamiseks osapoolte vahel (sh olemasolevatest ja planeeritavatest teenustest), koostöö arendamiseks ja sihtgrupi paremaks toetamiseks.
* Eestis on 2024. aasta kultuurilise mitmekesisuse aasta. Teema-aasta raames on kavas korraldada lõimumisalane konverents „Lõimumisaken 2024“. Käesoleva aasta teises pooles alustatakse ettevalmistavate tegevustega.

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 10. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.2.2 Kohaliku tasandi sisutegevuste korraldamine Tallinna linnas** | 01.03.2023-31.10.2029 | 01.03.2023-31.12.2023 | Partner |
| 1. Teenuste arendamine | 01.03.2023-31.10.2029 | 01.08.2023-31.12.2023 | Tallinna LV |
| 1.1. Integratsioonialase küsimustiku tellimine ja küsitluse läbiviimine. Kliendi teekonna koostamiseks on vaja teada uussisserändajate ja tagasipöördujate vajadusi. Küsimustik põhineb neljal strateegilisel fookusrühmal: täiskasvanud, noored (vanuses 18-30), erivajadustega täiskasvanud ja erivajadustega noored (vanuses 18-30) | 01.03.2023-31.10.2029 | 01.08.2023-31.12.2023 | Tallinna LV |
| 1.2. Töölähetus info kogumiseks ning koostöö loomiseks lähiriiki – koht täpsustub koostöös UNHCR integratsiooniohvitseriga | 01.03.2023-31.10.2029 | 01.09.2023-31.12.2023 | Tallinna LV |
| 2 Sihtrühmade kaasamine | 01.03.2023-31.10.2029 | 01.08.2023-31.12.2023 | Tallinna LV |
| 2.1. Tallinna rahvusvähemuste organisatsioonide andmete kogumine, ajakohastamine ning kontakti võtmine | 01.03.2023-31.10.2029 | 01.08.2023-31.12.2023 | Tallinna LV |
| 3. Võrgustiku arendamine | 01.03.2023-31.10.2029 | 01.03.2023-31.12.2023 | Tallinna LV |
| 3.1. Erinevate rahvusgruppide ja nende esindajate kaardistamine ning ühtse koostöövõrgustiku (Lõimumiskoja) loomine | 01.03.2023-31.10.2029 | 01.03.2023-31.12.2023 | Tallinna LV |
| 3.2. Lõimumise töögrupi loomine. Ametkondade lõimumisalase võrgustiku loomine. Plaanis on korraldada kaks kohtumist (neist 1 meeskonnakoolitus parema koostöö tagamiseks) | 01.03.2023-31.10.2029 | 01.03.2023-31.12.2023 | Tallinna LV |
| 3.3 Eestis on 2024. aasta kultuurilise mitmekesisuse aasta. Selle raames on plaanis korraldada lõimumisalane konverents „Lõimumisaken 2024“ ning 2023. aastal algavad ettevalmistavad tegevused | 01.03.2023-31.10.2023 | 01.08.2023-31.12.2023 | Tallinna LV |

* 1. **3.5.2.4 Kohaliku tasandi sisutegevuste korraldamine Rakvere linnas**

Rakvere linnas planeeritakse partnerluslepingu sõlmimise järgselt 2023. aastal:

* kogutakse teavet piirkonda elama asuvatest uussisserändajatest tervikpildi saamiseks;
* arendatakse maakondlikul tasemel koostööd erinevate spetsialistidega;
* arendatakse ja koordineeritakse Lääne-Virumaa sisserändajate Facebooki grupi tegevust, postitatakse aja- ja asjakohast infot;
* täiendatakse ja uuendatakse vastavalt vajadusele Rakvere linna kodulehel olevat mitmekeelset infot;
* korraldatakse individuaalset nõustamist ja kohtumisi vastavalt vajadusele, kaasates erinevaid spetsialiste;
* koostöös Lääne-Virumaa keskraamatukoguga korraldatakse ühisüritusi tutvustamaks Eesti kultuuri, tavasid ja kombeid;
* korraldatakse väljasõite silmaringi laiendamiseks, paremaks lõimumiseks, tutvumaks Eesti kultuurilooliste ja muude huvitavate paikadega;
* korraldatakse harivaid infotunde erinevate koostööpartneritega.

Sisutegevusi korraldatakse regulaarselt, sh võimalusel igakuiselt sihtrühma väljasõite Eesti kultuuri, kommete ja tavade tutvustamiseks ning silmaringi laiendamiseks.

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 11. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.2.4 Kohaliku tasandi sisutegevuste korraldamine Rakvere linnas** | 01.02.2023-31.10.2029 | 01.02.2023-31.12.2023 | Partner |
| 1. Teenuste arendamine | 01.02.2023-31.10.2029 | 01.02.2023-31.12.2023 | Rakvere LV |
| 1.1. Teavitusmaterjalide (koduleht ja teabematerjalid) tõlkimine, uuendamine ja trükkimine | 01.02.2023-31.10.2029 | 01.02.2023-31.12.2023 | Rakvere LV |
| 1.2. Mitteformaalsete ja individuaalsete tegevuste korraldamine sihtgrupi toetamiseks (nt kodukülastused, abistamine ja toetamine asjaajamisel, vajadusel tõlketeenuse korraldamine) | 01.02.2023-31.10.2029 | 01.02.2023-31.12.2023 | Rakvere LV |
| 1.3. Maakondliku info kogumine ja koondamine sihtgruppide kohta. Info jagamine maakonna omavalitsustele sihtgrupi asukohast ja paiknemisest | 01.02.2023-31.10.2029 | 01.02.2023-31.12.2023 | Rakvere LV |
| 2. Sihtrühmade kaasamine | 01.02.2023-31.10.2029 | 01.02.2023-31.12.2023 | Rakvere LV |
| 2.1. Ühisürituste korraldamine (nt mälumänguõhtud, rahvakultuuri koostöö päevade läbiviimine, Eesti tähtpäevade tähistamine ja Eesti kultuuri tutvustamine jne) | 01.02.2023-31.10.2029 | 01.02.2023-31.12.2023 | Rakvere LV |
| 2.2. Teavitustegevuse, harivate loengute või teabepäevade korraldamine Eesti riigist, tavadest, seadustest jne (koostööpartneritena kaasatakse Eesti Töötukassa ja Päästeameti esindajad, politseiametnikud, tervishoiutöötajad, jäätmekäitlejad jne) | 01.02.2023-31.10.2029 | 01.02.2023-31.12.2023 | Rakvere LV |
| 2.3. Eesti-siseste väljasõitude korraldamine Eesti kultuuri, kommete ja tavade tutvustamiseks ning silmaringi laiendamiseks (nt Vabaõhumuuseum, Riigikogu, KUMU, ERM, matkad looduses jne) | 01.02.2023-31.10.2029 | 01.02.2023-31.12.2023 | Rakvere LV |
| 3. Võrgustiku arendamine | 01.02.2023-31.10.2029 | 01.02.2023-31.12.2023 | Rakvere LV |
| 3.1. Maakonna spetsialistidega koostöö arendamine ja võrgustikutöö kohtumised, vähemalt 2 suuremat maakondliku kohtumist | 01.02.2023-31.10.2029 | 01.02.2023-31.12.2023 | Rakvere LV |
| 3.2. Maakondliku Facebooki grupi arendamine ja koordineerimine, info jagamine üle-eestiliste ürituste kohta ja piirkondliku aktuaalse info jagamine | 01.02.2023-31.10.2029 | 01.02.2023-31.12.2023 | Rakvere LV |

**Tabel 12. Partnerite tegevustega seotud näitajad**

|  |  |  |  |  |
| --- | --- | --- | --- | --- |
| **Indikaator** | **Indikaatori mõõtühik** | **Sihttase tegevus-kava aastal** | **Sihttase**  **(2029)** | **Selgitus** |
| Kohaliku tasandi koostöövõrgustike arv | Arv | 3 | 7 | Igas partnerluslepingu sõlminud KOV-is |
| KOV-ide osaluskogude arv | Arv | 1 | 7 | Osaluskogu luuakse Tallinnas |

1. Tegevuste numeratsioon toetuse andmise tingimuste käskkirjas [↑](#footnote-ref-1)